एह्‌दे बाद राजनैतिक दलें बश्कार आरोप-प्रत्यारोप दी नेही बयार आई जेह्‌दे च बिजली. पानी, सिड़क, बेरोज़गारी ते आर्थिक मंदी ज्नेह् तमाम अहम मुद्दें उप्पर पानी फिरी गेआ। इक बक्खी कांग्रेस दे युवराज राहुल गांधी ने प्रधानमंत्री गी पंजाब दा शेर दी उपाधि कन्नै नवाजेआ ते दूई बक्खी भाजपा दे इक वरिष्ठ नेता ने उनें गी सर्कस दा शेर आक्खिऐ उंदा मजाक डोआया। गंभीर मुद्दें दी उपेक्षा दे कन्नै शुरू होए चुनावी दंगल च राजनीतिक दलें बश्कार जातिगत समीकरणें गी लेईऐ चला रदी खींचतान दा इक मामला राज्य च उस बेल्लै लब्बा जेल्लै कांग्रेस प्रभारी दिग्विजय सिंह होरें इक चुनावी सभा च बसपा सुप्रीमो मायावती दे विरुद्ध सीबीआई कार्रवाई दी धमकी देई दित्ती जेह्दे उप्पर आग बबूला बसपा ने उंदे खलाफ उच्चतम न्यायालय च याचिका दाखिल करने दी चेतावनी दित्ती।